ເກີດແຜ່ນດິນໄຫວແຮງ 6.3 ຢູ່ນິວຊີແລນ (ເບິ່ງຮູບສະລາຍດ໌)
ຢ່າງນ້ອຍ 65 ຄົນເສຍຊີວິດ ຍ້ອນແຜ່ນດິນໄຫວ ຂະໜາດແຮງ ຢູ່ປະເທດນິວຊີແລນ.
ມີລາຍງານວ່າມີຜູ້ເສຍຊີວິດແລ້ວຢ່າງນ້ອຍ 65 ຄົນຫຼັງຈາກເກີດແຜ່ນດິນໄຫວຂະໜາດ ແຮງທີ່ເມືອງ Christchurch ໃນປະເທດນິວຊີແລນ ຕຶກອາຄານໄດ້ພັງລົງມາ ຊຶ່ງພາ ໃຫ້ມີຄວາມຢ້ານກົວກັນວ່າ ຊາວເມືອງ ແລະພວກຄົນງານຈຳນວນນຶ່ງ ອາດຍັງຕົກຄ້າງ ຢູ່ຕາມຊາກຫັກພັງເຫຼົ່ານີ້ Phil Mercer ຜູ້ສື່ຂ່າວຂອງ VOA ມີລາຍງານຈາກນະຄອນ ຊິດນີ ອົງການສຳລວດທໍລະນີວິທະຍາ ຂອງສະຫະລັດ ກ່າວວ່າ ໄດ້ເກີດແຜ່ນດິນໄຫວແຮງ ຂະໜາດ 6 3 ໃກ້ໆກັບເມືອງ Christchurch ຫົວເມືອງໃຫຍ່ອັນດັບ 2 ຂອງນິວຊີແລນ ໃນຕອນທ່ຽງຂອງວັນອັງຄານມື້ນີ້ ຂະນະທີ່ເມືອງດັ່ງກ່າວ ພວມອັ່ງອໍໄປດ້ວຍຜູ້ຄົນເປັນຈຳນວນຫຼາຍທີ່ສຸດ ຕໍາຫຼວດກ່າວວ່າ ມີຫຼາຍໆຄົນໄດ້ເສຍຊີວິດຮວມທັງຜູ້ໂດຍ ສານຢູ່ເທິງລົດເມ 2 ຄັນ ທີ່ຖືກຊາກຫັກພັງຕົກລົງມາທັບ ຂ່າວໂທລະພາບຖ່າຍທອດພາບໃຫ້ເຫັນຜູ້ຄົນຈໍານວນນຶ່ງ ທີ່ໄດ້ຮັບບາດເຈັບນັ້ນ ໄດ້ຮັບການຊ່ອຍເຫຼືອຈາກພວກກູ້ ໄພຢູ່ຕາມຖະໜົນຫົນທາງສາຍຕ່າງໆທີ່ໄດ້ຮັບຄວາມເສຍ ຫາຍ ໃນຂະນະທີ່ພວກຄົນງານຮັບມືກັບໄພສຸກເສີນແລະ ອາສາສະມັກພາກັນຫາມເອົາຜູ້ບາດເຈັບອອກມາຈາກຕຶກ ອາຄານ ຂະນະທີ່ຄວາມຕື່ນຕົກໃຈຢ້ານກົວແຜ່ລາມອອກ ໄປ ເມືອງ Christchurch ຊຶ່ງເປັນຫົວເມືອງໃຫຍ່ອັນດັບ 2 ຂອງນິວຊີແລນນັ້ນ ເຄີຍເກີດ ແຜ່ນດິນໄຫວແຮງຂະໜາດ 7 1 ມາແລ້ວໃນເດືອນກັນຍາປີກາຍນີ້ ແລະແຜ່ນດິນໄຫວ ຂະໜາດນ້ອຍທີ່ຕິດຕາມມາກໍໄດ້ສັ່ນສະເທືອນເມືອງດັ່ງກ່າວເປັນໄລຍະໆຢູ່ຕະຫຼອດມາ ຕຶກອາຄານຈຳນວນນຶ່ງໃນເຂດໃຈກາງເມືອງໄດ້ພັງທະລາຍລົງມາ ແລະພະວິຫານໃຫຍ ່ຂອງເມືອງ ກໍໄດ້ຮັບຄວາມເສຍຫາຍຢ່າງໜັກ ສາຍໄຟຟ້າແລະໂທລະສັບໄດ້ຖືກຕັດໃນ ບາງເຂດແລະຖະໜົນຫົນທາງບາງສາຍໄດ້ຫຍຸບລົງ ແລະມີຂົວຢ່າງນ້ອຍນຶ່ງແຫ່ງໄດ້ຮັບ ຄວາມເສຍຫາຍ ປະຊາຊົນຈຳນວນຫຼາຍພັນຄົນໄດ້ພາກັນແລ່ນອອກຈາກຕຶກອາຄານໄປຢູ່ຕາມຖະໜົນ ຫົນທາງຂະນະທີ່ແຜ່ນດິນໄຫວຂະໜາດນ້ອຍທີ່ຕິດຕາມມາໄດ້ສັ່ນສະເທືອນໄປທົ່ວເຂດ Canterbury ທີ່ຢູ່ອອ້ມເມືອງ Christchurch ແລະໄກອອກໄປກວ່ານັ້ນອີກ ນາຍົກລັດຖະມົນຕີນິວຊີແລນ ທ່ານ John Key ກ່າວຕໍ່ສະພາແຫ່ງຊາດຂອງນິວຊີແລນ ວ່າພວກທີ່ໄດ້ຮັບຜົນກະທົບນັ້ນຈະໄດ້ຮັບການຊ່ອຍເຫຼືອຕາມທີ່ພວກເຂົາເຈົ້າຕ້ອງການ // ສຽງ // ທ່ານ Key ເວົ້າວ່າ ນິວຊີແລນຊຶ່ງຮູ້ກັນໃນນາມ “ໝູ່ເກາະແຫ່ງຄວາມສັ່ນສະເທືອນ” ນັ້ນ ໄດ້ປະສົບກັບແຜ່ນ ດິນໄຫວຫຼາຍກວ່າ 14,000 ເທື່ອໃນແຕ່ລະປີ ໝູ່ເກາະດັ່ງກ່າວນີ້ ນອນຢູ່ໃນເສັ້ນຮອຍ ແຕກແຫງຂອງໂລກໃນເຂດມະຫາສະມຸດປາຊີຟິກ ຊຶ່ງເປັນເຂດທີ່ມີແຜ່ນດິນໄຫວຫຼາຍທີ່ ສຸດໃນໂລກແລະເນັ່ງແຕ່ອະເມຣິກາເໜືອໄປຫາຕອນໃຕ້ຂອງມະຫາສະມຸດປາຊີຟິກແລະ ຫຼັງຈາກນັ້ນກໍກ້ຽວຂຶ້ນເໜືອອີກໄປຫາຍີ່ປຸ່ນ